รัฐบาลไทย-ข่าวทำเนียบรัฐบาล-ศธ.ประชุมขับเคลื่อนการบูรณาการด้านการศึกษาระดับภาค ภาคเหนือ
วันอังคารที่ 30 ตุลาคม 2561
ศธ.ประชุมขับเคลื่อนการบูรณาการด้านการศึกษาระดับภาค ภาคเหนือ
กระทรวงศึกษาธิการ จัดประชุมขับเคลื่อนการบูรณาการด้านการศึกษาระดับภาค (ภาคเหนือ) ของกระทรวงศึกษาธิการ ระหว่างวันที่ 28-29 ตุลาคม 2561 ที่โรงแรมทีค การ์เด้น สปา รีสอร์ท อําเภอเมืองฯ จังหวัดเชียงราย เพื่อชี้แจงแนวนโยบาย สร้างการรับรู้ ระดมความคิดเห็น
29ตุลาคม 2561 -กระทรวงศึกษาธิการ จัดประชุมขับเคลื่อนการบูรณาการด้านการศึกษาระดับภาค (ภาคเหนือ)ของกระทรวงศึกษาธิการ ระหว่างวันที่28-29ตุลาคม 2561 ที่โรงแรมทีค การ์เด้น สปา รีสอร์ท อําเภอเมืองฯจังหวัดเชียงราย เพื่อชี้แจงแนวนโยบาย สร้างการรับรู้ ระดมความคิดเห็น และข้อเสนอแนะในการขับเคลื่อนแผนการบูรณาการด้านการศึกษา ปีงบประมาณ 2562-2563เขตพื้นที่ภาคเหนือ ในมิติ3ด้าน คือ1) การขับเคลื่อนแผนบูรณาการด้านการศึกษาระดับภาค2) การส่งเสริมเวทีและประชาคมเพื่อการจัดทํารูปแบบและแนวทางการพัฒนาหลักสูตรต่อเนื่องเชื่อมโยงการศึกษาขั้นพื้นฐาน-อาชีวศึกษา-อุดมศึกษา3) การขับเคลื่อนพื้นที่นวัตกรรมการศึกษาจังหวัดเชียงใหม่ โดยได้กําหนดให้เป็นหนึ่งในภารกิจของพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการในการติดตามการดําเนินงานตามนโยบายของรัฐบาลก่อนการประชุมคณะรัฐมนตรีอย่างเป็นทางการ​นอก​สถานที่​ ครั้งที่ 8/2561 กลุ่มจังหวัดภาคเหนือตอนบน 2 (เชียงราย พะเยา แพร่ น่าน)
นายอํานาจ วิชยานุวัติ รองปลัดกระทรวงศึกษาธิการกล่าวสรุปถึงผลการประชุมในครั้งนี้ว่า ที่ประชุมได้มีการแบ่งกลุ่มระดมความคิดเห็นและหารือเพื่อวางแผนการขับเคลื่อนการบูรณาการด้านการศึกษาระดับภาค (ภาคเหนือ) ที่เชื่อมโยงกับยุทธศาสตร์ชาติ20ปี รวมทั้งแผนแม่บทต่าง ๆ ที่เกี่ยวข้อง เพื่อนําไปสู่การวางแผนและการดําเนินงานขับเคลื่อนด้านการศึกษาของหน่วยงานและสถานศึกษาทุกระดับ ปีงบประมาณ2562-2563จํานวน3กลุ่ม ใน3ประเด็น ดังนี้
1)การขับเคลื่อนแผนบูรณาการด้านการศึกษาระดับภาค (ภาคเหนือ)ได้ดําเนินงานขับเคลื่อนแผนบูรณาการให้สอดคล้องกับนโยบายของรัฐบาล ซึ่งมีเป้าหมายพัฒนาพื้นที่ภาคเหนือให้เป็น"ฐานเศรษฐกิจสร้างสรรค์มูลค่าสูง เชื่อมโยงเศรษฐกิจกับประเทศในกลุ่มอนุภาคลุ่มแม่น้ําโขง"โดยมีแผนงานโครงการของทุกหน่วยงานกระทรวงศึกษาธิการในพื้นที่ภาคเหนือ17จังหวัดที่เสนอขอรับการจัดสรรงบประมาณภายใต้แผนบูรณาการด้านการศึกษาระดับภาค (ภาคเหนือ)ปีงบประมาณ พ.ศ.2563ตามยุทธศาสตร์การพัฒนาพื้นที่ภาคเหนือ5ด้าน ดังนี้
พัฒนาการท่องเที่ยวและธุรกิจบริการต่อเนื่องให้มีคุณภาพ สามารถสร้างมูลค่าเพิ่มอย่างยั่งยืนและทั่วถึง ต่อยอดการผลิตสินค้าและบริการที่มีศักยภาพสูงด้วยภูมิปัญญาและนวัตกรรมจํานวน63โครงการ2,994ล้านบาท
ใช้โอกาสจากเขตเศรษฐกิจพิเศษ และการเชื่อมโยงกับอนุภูมิภาคGMS BIMSTECและAECเพื่อขยายฐานเศรษฐกิจของภาคจํานวน40โครงการ2,430ล้านบาท
ยกระดับเป็นฐานการผลิตเกษตรอินทรีย์และเกษตรปลอดภัย เชื่อมโยงสู่อุตสาหกรรมเกษตรแปรรูปที่สร้างมูลค่าเพิ่มสูงจํานวน89โครงการ5,954ล้านบาท
พัฒนาคุณภาพชีวิตและแก้ไขปัญหาความยากจน พัฒนาระบบดูแลผู้สูงอายุอย่างมีส่วนร่วมของครอบครัวและชุมชน ยกระดับฝีมือแรงงานภาคบริการจํานวน21โครงการ3,020ล้านบาท
อนุรักษ์และฟื้นฟูป่าต้นน้ําให้คงความสมบูรณ์ จัดระบบบริหารจัดการน้ําอย่างเหมาะสมและเชื่อมโยงพื้นที่เกษตรให้ทั่วถึง ป้องกันและแก้ไขปัญหามลพิษหมอกควันอย่างยั่งยืนจํานวน18โครงการ1,877ล้านบาท
2) การส่งเสริมเวทีและประชาคมเพื่อการจัดทํารูปแบบและแนวทางการพัฒนาหลักสูตรต่อเนื่องเชื่อมโยงการศึกษาขั้นพื้นฐานกับอาชีวศึกษาและอุดมศึกษาในเขตพื้นที่ภาคเหนือได้กําหนดแนวทางดําเนินงานโครงการฯ เพื่อให้การพัฒนาหลักสูตรต่อเนื่องเชื่อมโยงทั้งการศึกษาขั้นพื้นฐาน อาชีวศึกษา และอุดมศึกษา ดังนี้
ปีงบประมาณ พ.ศ.2561มีโครงการ/กิจกรรมในการพัฒนารูปแบบและแนวทางการพัฒนาหลักสูตรต่อเนื่องเชื่อมโยง จํานวนทั้งสิ้น88หลักสูตร แยกเป็น
-สํานักงานศึกษาธิการภาค15จํานวน3หลักสูตร เชียงใหม่5ลําปาง3ลําพูน9แม่ฮ่องสอน5หลักสูตร
- สํานักงานศึกษาธิการภาค16จํานวน4หลักสูตร เชียงราย3พะเยา3แพร่3น่าน3หลักสูตร
- สํานักงานศึกษาธิการภาค17จํานวน4หลักสูตร พิษณุโลก5เพชรบูรณ์7อุตรดิตถ์4ตาก4สุโขทัย3หลักสูตร
- สํานักงานศึกษาธิการภาค18จํานวน4หลักสูตร นครสวรรค์5อุทัยธานี3กําแพงเพชร3พิจิตร8หลักสูตร
ปีงบประมาณ พ.ศ.2562วางแผนติดตามประเมินผลการพัฒนาหลักสูตรดังกล่าว รวมทั้งวิจัยและพัฒนาความต้องการหลักสูตรให้เกิดความต่อเนื่อง
ปีงบประมาณ พ.ศ.2563สร้างนวัตกรรมการเรียนการสอน พัฒนาเพิ่มศักยภาพบุคลากร และสร้างเครือข่ายเชื่อมโยงการเรียนรู้
ทั้งนี้ ได้กําหนดปัจจัยความสําเร็จ7ด้าน คือ การบูรณาการทรัพยากร ยกเลิกข้อจํากัดหลักเกณฑ์และวิธีการ ความมีอิสระในการปรับหลักสูตรและแผนการเรียน ความยืดหยุ่นในการใช้ทรัพยากรCredit Bank/Credit Transfer/เทียบโอนประสบการณ์ เครื่องมือวัดความถนัด และการติดตามระบบการส่งต่อ โดยปัญหาที่พบการดําเนินงานคือ ปัญหาด้านการใช้จ่ายงบประมาณระหว่างหน่วยงานบูรณาการ
3) การดําเนินงานพื้นที่นวัตกรรมการศึกษาจังหวัดเชียงใหม่พื้นที่นวัตกรรมการศึกษาในปัจจุบันมี6จังหวัดนําร่องใน6ภาคทั่วประเทศ โดยภาคเหนือตั้งอยู่ที่เชียงใหม่ ซึ่งได้วางแนวทางพัฒนาการเป็น "พื้นที่นวัตกรรมการศึกษาจังหวัดเชียงใหม่" ในปีงบประมาณ พ.ศ.2561-2562ให้สอดคล้องเป้าหมายอัตลักษณ์คนเชียงใหม่ สิ่งแวดล้อมน่าอยู่ ความปลอดภัย สุขภาพ การศึกษา และท่องเที่ยวและบริการ เพื่อให้"เชียงใหม่เป็นนครแห่งคุณภาพชีวิตและการเรียนรู้คลอดชีวิต"ที่ได้มีการกําหนดคุณลักษณะผู้เรียนเชียงใหม่ไว้หลายด้าน อาทิ เป็นพลเมืองผู้สง่างามตามวิถีไทย มีจิตสาธารณะ มีทักษะอาชีพ มีสุขภาพดีจิตใจเข้มแข็ง มีความรอบรู้ เขียนได้ คิดเลขเป็น เข้าใจ3ภาษา มีวินัยซื่อสัตย์ ใช้คอมพิวเตอร์และเทคโนโลยีดิจิทัล เห็นคุณค่าและให้เกียรติซึ่งกันและกัน เป็นต้น
โดยได้กําหนดแนวทางการขับเคลื่อน ตามทฤษฎี "สามเหลี่ยมเขยื้อนภูเขา"ที่มาจากการดําเนินงาน3ด้าน คือ นโยบาย ภาคประชาสังคม และเครือข่ายสถานศึกษา
สําหรับข้อเสนอแนะในการพัฒนาพื้นที่นวัตกรรมการศึกษาจังหวัดเชียงใหม่คือ การพัฒนานวัตกรรมในพื้นที่ควรมีความสอดคล้องกับนโยบายการปฏิรูปการศึกษา นวัตกรรมควรเหมาะสมและครอบคลุมกลุ่มผู้เรียน การปรับปรุงหลักสูตรควรเหมาะสมกับสภาพบริบท การปรับปรุงการวัดและประเมินผล คํานึงถึงระเบียบการบริหารงบประมาณของสถานศึกษา ควรลดภาระงานที่ไม่จําเป็นของสถานศึกษา ควรปรับปรุงเกณฑ์การบริหารงานบุคคลให้สอดคล้องกับความต้องการของสถานศึกษา ควรเน้นการประสานความร่วมมือกับภาคส่วนต่าง ๆ และเน้นการบูรณาการร่วมกันของสถาบันทุกระดับในพื้นที่
รมช.ศธ.มอบแนวทางดําเนินงาน
และข้อเสนอแนะในการทํางาน
พล.อ.สุรเชษฐ์ ชัยวงศ์ รมช.ศึกษาธิการกล่าวภายหลังที่ได้รับฟังการสรุปผลการประชุมทั้ง3กลุ่มว่า การประชุมครั้งนี้ถือเป็นการประชุมที่สมบูรณ์และพร้อมเพรียงกัน เป็นการทํางานภาพรวมเชิงบูรณาการครั้งสําคัญของกระทรวงศึกษาธิการที่ผู้บริหารระดับสูงสุดของทุกองค์กรหลักและหน่วยงานในสังกัดได้มารับฟังและให้ข้อคิดเห็นในการประชุมครั้งนี้
ทั้งนี้ การวางแผนและขับเคลื่อนการทํางานของกระทรวงศึกษาธิการได้น้อมนําพระบรมราโชวาทของพระบาทสมเด็จพระปรมินทรมหาภูมิพลอดุลยเดช (ในหลวงรัชกาลที่ 9) มาเป็นแนวทางการขับเคลื่อนการทํางาน อาทิ พระบรมราโชวาทตอนหนึ่งว่า"งานด้านการศึกษาเป็นงานสําคัญที่สุดอย่างหนึ่งของชาติ เพราะความเจริญและความเสื่อมของชาตินั้น ขึ้นอยู่กับการศึกษาของพลเมืองเป็นข้อใหญ่ ดังนั้น จึงต้องจัดการศึกษาให้เข้มแข็งยิ่งขึ้น"(ในพิธีพระราชทานปริญญาบัตรแก่บัณฑิตวิทยาลัยวิชาการศึกษา ประสานมิตร 12 ธันวาคม 2512) และพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ในหลวงรัชกาลที่ 10) ทรงสืบสาน รักษา ต่อยอดศาสตร์พระราชาของในหลวงรัชกาลที่ 9 รวมทั้งมีพระบรมราโชบายด้านการศึกษา ที่มุ่งสร้างพื้นฐานให้แก่ผู้เรียน 4 ด้าน ได้แก่ การสร้างทัศนคติที่ดีต่อบ้านเมือง,การสร้างลักษณะพื้นฐานที่มั่นคง มีคุณธรรม,เรียนแล้วมีงานทํา มีอาชีพ และเป็นพลเมืองดี นับเป็นพระมหากรุณาธิคุณต่อปวงชนชาวไทยมาโดยตลอดอย่างต่อเนื่อง
นอกจากนี้ รัฐบาล"พล.อ.ประยุทธ์ จันทร์โอชา นายกรัฐมนตรี"ได้วางแผนการทํางานของรัฐบาลโดยมีหน่วยงานและคณะกรรมการระดับประเทศร่วมดําเนินการให้สอดคล้องยุทธศาสตร์ชาติ20ปี (พ.ศ.2561-2580)เช่น สภาพัฒน์หรือคณะกรรมการอิสระเพื่อการปฏิรูปการศึกษา ที่เข้ามาช่วยวางแผนการศึกษาให้เกิดความมั่นคง มั่งคั่ง ในระยะยาว เพื่อนําไปสู่วิสัยทัศน์ประเทศคือ“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”หรือเป็นคติพจน์ประจําชาติว่า“มั่นคง มั่งคั่ง ยั่งยืน”
สําหรับการประชุมในครั้งนี้ ถือเป็นช่วงต้นปีงบประมาณ ซึ่งมีความเหมาะสมที่จะเป็นการนําแผนงานงบประมาณของปีงบประมาณ2561มาทบทวนว่าโครงการใดที่มีความเหมาะสมก็ให้คงเอาไว้หรือพัฒนางานให้เกิดคุณภาพมากยิ่งขึ้น และมีความเหมาะสมกับวงรอบการเสนอขอรับการจัดสรรงบฯ ปีงบประมาณ2563อีกด้วย ซึ่งจากการรับฟังทั้ง3กลุ่มดังกล่าว มีข้อเสนอแนะดังนี้
การเสนอของบประมาณแผนการบูรณาการด้านการศึกษาให้เป็นไปตามเหตุผลความจําเป็น โดยทุกพื้นที่ในประเทศไทยถือว่าเป็นพื้นที่พิเศษทั้งหมดตามที่นายกรัฐมนตรีสั่งการไว้แล้ว แต่ในขณะเดียวกันบางพื้นที่ที่เป็นเขตเศรษฐกิจพิเศษ เช่น เขตพัฒนาเศรษฐกิจพิเศษตาก หรือเขตพัฒนาเศรษฐกิจพิเศษเชียงราย ซึ่งเป็นจังหวัดที่มีพื้นที่ติดอยู่ชายแดน ก็ต้องนําข้อมูลต่าง ๆ มาพิจารณาวางแผนทบทวนพร้อมกันด้วย เพราะการทําแผนถือเป็นการเริ่มต้นที่ดี แต่การขับเคลื่อนตามแผนให้เกิด "ผลสัมฤทธิ์-เป็นรูปธรรม-เกิดความยั่งยืน" ยิ่งมีความสําคัญมากกว่า
การพัฒนาหลักสูตรต่อเนื่องเชื่อมโยงการศึกษาขั้นพื้นฐานกับอาชีวศึกษาและอุดมศึกษาทุกหลักสูตรล้วนมีความสําคัญทั้งหมด โดยเฉพาะอย่างยิ่งการส่งเสริมด้านอาชีวะ ถือว่าช่วยสร้างความเข้มแข็งและสอดคล้องกับการพัฒนาประเทศ เพราะถ้าผู้เรียนมีฝีมือ มีทักษะ มีรายได้แล้ว ก็จะมีคุณภาพชีวิตที่ดี เกิดภาพความเจริญก้าวหน้าได้ชัดเจน และแม้ว่ากระทรวงศึกษาธิการได้จัดงบประมาณในลักษณะFunctionไปแล้ว แต่ก็ต้องนํางบประมาณมาบูรณาการร่วมกันให้เป็นการทํางานลักษณะIntegrateให้ได้
การเป็นพื้นที่นวัตกรรมการศึกษา ขณะนี้กระทรวงศึกษาธิการได้กําหนดพื้นที่นวัตกรรมจังหวัดนําร่องไว้แล้ว6จังหวัด ใน6ภาค คือ ภาคใต้ ที่สตูล, ภาคใต้ชายแดน ที่ปัตตานี, ภาคกลาง ที่กาญจนบุรี, ภาคตะวันออก ที่ระยอง, ภาคตะวันออกเฉียงเหนือ ที่ศรีสะเกษ และภาคเหนือ ที่เชียงใหม่ ซึ่งในระหว่างที่กฎหมายยังไม่ได้ประกาศในราชกิจจานุเบกษา กระทรวงศึกษาธิการได้เตรียมการพัฒนาพื้นทั้ง6จังหวัดนําร่องไปพลางก่อน โดยเป็นความสมัครใจของสถานศึกษาที่จะเข้าร่วม เพราะในการดําเนินงานอาจจําเป็นต้องมีการปรับเปลี่ยนกฎระเบียบหลักเกณฑ์ให้เอื้ออํานวยต่อการพัฒนาพื้นที่นวัตกรรม อย่างไรก็ตามในพื้นที่ใดที่ไม่ได้เป็นจังหวัดนําร่อง ก็สามารถทําคู่ขนานกันไปได้
โอกาสนี้ พล.อ.สุรเชษฐ์ ฝากข้อคิดหลักการทํางานให้ประสบผลสําเร็จอย่างมีคุณภาพด้วยว่า ขอให้ยึดหลัก5ร. คือ "ริเริ่ม รวดเร็ว รอบคอบ รอบด้าน (งาน) เรียบร้อย" และขอให้นําข้อคิดไปปฏิบัติให้เกิดความรอบด้าน คือ "คิดให้ครบ ทบทวนเป็นห้วงๆ ห่วงการรับรู้ สู่การบูรณาการ สืบสานศาสตร์พระราชา เพื่อการพัฒนาอย่างยั่งยืน"
ผู้บริหารองค์กรหลัก
ให้ข้อคิดเห็นและข้อเสนอแนะ
นายการุณ สกุลประดิษฐ์ ปลัดกระทรวงศึกษาธิการ"ความสําคัญของการบูรณาการงานของกระทรวงศึกษาธิการต้องทําให้สําเร็จ โดยเริ่มต้นจากการบูรณาการภายในกระทรวง ก่อนที่จะนําไปสู่การบูรณาการภายนอกกระทรวง ซึ่งการบูรณาการต้องอาศัยภาคเอกชนและภาคประชาสังคมเข้ามาร่วมมือกับภาครัฐ เพื่อตอบโจทย์ความต้องการของประชาชนและพื้นที่"
นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน"การบูรณาการควรเริ่มต้นจากการนําโจทย์ของประเทศเป็นกรอบบูรณาการทางความคิด ขณะนี้รัฐบาลได้กําหนดยุทธศาสตร์ชาติ 20 ปี เป็นโจทย์ในรูปแบบ Top Down ในภาพรวมจากระดับนโยบายสู่การปฏิบัติ เพื่อให้ทุกส่วนใช้เป็นกรอบพัฒนาตามเป้าหมายพัฒนาประเทศระยะยาว โดยแบ่งภาคออกเป็น 6 ภาค เพื่อรวบรวมบุคลากรและปัญหาของแต่ละพื้นที่ และช่วยกันคิดและวางเป้าหมายให้ชัดเจน เพื่อจะใช้เป็นจิ๊กซอว์ประกอบรวมกันในแต่ละภาค จนกลายเป็นภาพของประเทศ และในระดับจังหวัดก็ได้มีการวิเคราะห์ศักยภาพและข้อจํากัดต่าง ๆ เพื่อกําหนดยุทธศาสตร์จังหวัดและกลุ่มจังหวัด ซึ่งมีจุดเน้นตามบริบทของแต่ละพื้นที่
เขตพื้นที่การศึกษาและสํานักงานศึกษาธิการจังหวัด/ภาคจึงต้องนํายุทธศาสตร์มาวางแผนงานเพื่อให้เกิดผลการทํางานตามเป้าหมายที่กําหนดไว้ได้จริง ซึ่ง "คน" เป็นปัจจัยที่มีความสําคัญมากต่อการขับเคลื่อนงานในระดับพื้นที่ จึงต้องมีการเรียนรู้และวางแผนร่วมกันอย่างจริงจัง อาทิ การส่งเสริมสัดส่วนผู้เรียนอาชีวะเพิ่มขึ้น ยังขาดการส่งเสริมการเรียนจากการปฏิบัติจริง การเรียนการสอนยังไม่สนับสนุนให้เด็กค้นพบตัวตน ความชอบ และความถนัด
ขณะนี้ สพฐ.เริ่มปูเส้นทางเด็กโดยร่วมกับสถาบันอาชีวศึกษาและมหาวิทยาลัยเข้ามาให้ความรู้ สร้างเจตคติและความเชื่อมั่น ที่จะเป็นการกระตุ้นให้เด็กต้องการไปเรียนในสถานศึกษาและในสาขาที่เปิดสอนตามความเชี่ยวชาญ โดยมีแนวทางดําเนินงาน เช่นเร่งให้เด็กรู้จักตัวตนให้เร็วที่สุดด้วยการเรียนแบบ Active Learningสร้างเสริมทักษะสอดคล้องกับความต้องการ ความชอบ ตามเป้าหมายอนาคตของเด็กแต่ละคน สร้างเครือข่ายความร่วมมือกับสถานประกอบการกับครู ฯลฯ
สําหรับการปรับปรุงหลักสูตรการเรียนขอให้สอดคล้องกับบริบทพื้นที่ โดยการปรับปรุงหลักสูตรให้คงไว้ซึ่งการเรียนใน 8 กลุ่มสาระวิชา ส่วนที่จะสอนเสริมเพิ่มเติมไม่ว่าจะเป็นเรื่องของกีฬา อาชีพ หรือดนตรี ให้มีความเข้มข้นรองลงมา และอยู่ในสัดส่วนที่เหมาะสม ซึ่งขณะนี้ สพฐ.ได้ดําเนินการตามแนวทางนี้ และประสบความสําเร็จในโครงการห้องเรียนอาชีพเป็นอย่างมาก
นายสุเทพ ชิตยวงษ์ เลขาธิการคณะกรรมการการอาชีวศึกษา"หากต้องการให้ประเทศชาติมีความเข้มแข็ง การอาชีวศึกษาก็ต้องมีความเข้มแข็งมากขึ้น จึงต้องมีการปลูกฝังและเชื่อมโยงกันตั้งแต่ระดับอนุบาล ในหลักสูตรการศึกษาปฐมวัย อีกทั้งต้องสร้างการรับรู้ให้สังคมรับทราบว่าปัจจุบันอาชีวศึกษาเรียนจบแล้วไม่ตกงาน เงื่อนไขความสําเร็จของการเชื่อมโยงหลักสูตรทุกระดับถือเป็นเรื่องสําคัญมาก อยากให้ช่วยคิดและทําร่วมกัน จัดทําแผนให้เกิดความเชื่อมโยงระหว่างหน่วยงานกันจริงๆ เพื่อนําไปสู่การปฏิบัติ แม้ที่ผ่านมาจะทําแล้ว แต่อาจจะยังไม่สําเร็จเท่าที่ควร นอกจากนี้ ต้องให้ความสําคัญกับระบบข้อมูล Big Data ที่จะต้องชัดเจนและเชื่อมโยงกันทุกระดับการศึกษา ซึ่งเรื่องนี้ถือเป็นโจทย์ใหญ่ของกระทรวงศึกษาธิการ อีกทั้งเราจะทลายแท่งไซโลได้อย่างไร โดยเฉพาะการทํางานในระดับพื้นที่ซึ่งมีความสําคัญมากต่อความสําเร็จและความเป็นเอกภาพในการจัดการศึกษาของกระทรวงศึกษาธิการ"
นายสุภัทร จําปาทอง เลขาธิการคณะกรรมการการอุดมศึกษา"แผนบูรณาการศึกษาในภาพรวมของกระทรวงศึกษาธิการถือเป็นเรื่องสําคัญต่อการจัดการศึกษาในปัจจุบันและอนาคต โดยเฉพาะอย่างยิ่งการเชื่อมต่อระหว่างอุดมศึกษากับอาชีวศึกษา การต่อจิ๊กซอว์หลักสูตรการเรียนรู้ในระดับต่าง ๆเข้าด้วยกันเพื่อเติมเต็มและสามารถขับเคลื่อนได้ ถือเป็นความสําเร็จที่จะส่งผลต่อผลสัมฤทธิ์ทางการศึกษา และการพัฒนาของผู้เรียนในทุกระดับ"
อนึ่งในการประชุมครั้งนี้ ยังมีผู้บริหารกระทรวงศึกษาธิการเข้าร่วม อาทิ พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ, นายอํานาจ วิชยานุวัติ รองปลัดกระทรวงศึกษาธิการ, นายประชาคม จันทรชิต รองเลขาธิการคณะกรรมการการอาชีวศึกษา, นายพิธาน พื้นทอง และนางปัทมา วีระวานิช ผู้ตรวจราชการกระทรวงศึกษาธิการ, นายชลํา อรรถธรรม เลขาธิการคณะกรรมการส่งเสริมการศึกษาเอกชน, นายศรีชัย พรประชาธรรม เลขาธิการสํานักงาน กศน.ตลอดจนศึกษาธิการภาค15-18ศึกษาธิการจังหวัด ผู้อํานวยการสํานักงานเขตพื้นที่การศึกษา ฯลฯ
Writtenbyนวรัตน์ รามสูต, บัลลังก์ โรหิตเสถียร
Photo Creditอิทธิพล รุ่งก่อน, ปกรณ์ เรืองยิ่ง
Rewriterนวรัตน์ รามสูต
Editorบัลลังก์ โรหิตเสถียร